Eestis on lähetatud töötajate kontaktasutuseks Tööinspektsioon.
Tööinspektsioon teostab riiklikku järelevalvet lähetatud töötajate töötingimuste üle Eestis ja vastab põhjendatud infopäringutele seaduste, muude õigusaktide ja laiendatud kollektiivlepingute kohta, mida kohaldatakse lähetatud töötajale. Lisaks korraldab Tööinspektsioon infovahetust teiste liikmesriikidega.
Lisaks Tööinspektsioonile tegelevad lähetatud töötajate küsimustega vastavalt oma pädevusele teised riigiasutused:
- sotsiaalkindlustusega Sotsiaalkindlustusamet;
- ravikindlustusega Eesti Haigekassa;
- maksuküsimustega tegeleb Maksu- ja Tolliamet
- migratsiooniküsimustega tegeleb Politsei- ja Piirivalveamet, kliendiinfo telefonil 612 3000;
Töö- ja elamistingimuste kohta välismaal saab tarvilikku infot töövahenduse võrgustikult EURES (European Employment Services).
Lähetatud töötajate töötingimustega seotud nõuete kohta saab täpsemat informatsiooni sihtriigi lähetatud töötajate kontaktasutuselt.